text: Efter kanonsommer: Lidt færre passagerer i oktober
  01 november 2014 kl. 10.02
  Efter den bedste sommer i lufthavnens historie, oplevede Billund lufthavn et fald i passagerer tallet i oktober.
  Faldet var på 0,8 pct. sammenlignet med oktober sidste år.
  267.117 passagerer var gennem Billund lufthavn i oktober - 2.146 færre end sidste år.
  Men ellers har sommersæsonen været den bedste i Billund lufthavns historie:
  For første gang har mere end 2 mio. passagerer rejst gennem lufthavnen på en sommer. Set i forhold til sommersæsonen 2013 er der tale om en stigning på ca. 50.000 passagerer.
  